钦定古今图书集成/明伦汇编/氏族典/第312卷 > 程启南
## 钦定古今图书集成/明伦汇编/氏族典/第312卷 > 程启南

按《山西通志》：“启南字开之，武乡人。万历辛丑进士，授
襄阳推官。剖断如流，多所平反。升兵部武选司主事，
历郎中，迁济南道副使。时青、齐盗发，练兵芟薙，盗悉
平。屡迁藩臬，晋太常寺卿。所在有冰蘗声。论魏珰，疏
入，即日斥退。珰败，起通政使，加工部左侍郎，以疾辞
归。所著《日新堂稿》行世。”